RO
L 98/6
Jurnalul Oficial al Uniunii Europene
11.4.2023
DECIZII DECIZIA (PESC) 2023/743 A COMITETULUI POLITIC ȘI DE SECURITATE din 4 aprilie 2023 privind numirea comandantului forței UE pentru operația militară a Uniunii Europene în zona Mării Mediterane (EUNAVFOR MED IRINI) și de abrogare a Deciziei (PESC) 2022/1681 (EUNAVFOR MED IRINI/1/2023)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 38, având în vedere Decizia (PESC) 2020/472 a Consiliului din 31 martie 2020 privind o operație militară a Uniunii Europene în zona Mării Mediterane (EUNAVFOR MED IRINI) (1), în special articolul 8 alineatul (2), întrucât: (1)
La 31 martie 2020, Consiliul a adoptat Decizia (PESC) 2020/472, prin care s-a instituit și lansat o operație militară a Uniunii Europene în zona Mării Mediterane (EUNAVFOR MED IRINI).
(2)
În temeiul Deciziei (PESC) 2020/472, Consiliul a autorizat Comitetul politic și de securitate (COPS) să adopte decizii privind numirea comandantului forței UE pentru EUNAVFOR MED IRINI.
(3)
La 27 septembrie 2022, COPS a adoptat Decizia (PESC) 2022/1681 (2) privind numirea contraamiralului Stylianos DIMOPOULOS în calitatea de comandant al forței UE pentru EUNAVFOR MED IRINI începând cu 1 octombrie 2022.
(4)
La 24 februarie 2023, autoritățile militare italiene au propus numirea contraamiralului (forțe navale) Valentino RINALDI ca succesor al contraamiralului Stylianos DIMOPOULOS în calitatea de comandant al forței UE pentru EUNAVFOR MED IRINI începând cu 1 aprilie 2023.
Comandantul operației UE a sprijinit respectiva propunere de numire.
(5)
La 3 martie 2023, Comitetul militar al UE a sprijinit recomandarea formulată de autoritățile militare italiene.
(6)
Ar trebui să fie adoptată o decizie privind numirea contraamiralului Valentino RINALDI.
(7)
Decizia (PESC) 2022/1681 ar trebui să fie abrogată,
ADOPTĂ PREZENTA DECIZIE:
Articolul 1 Contraamiralul Valentino RINALDI este numit în calitatea de comandant al forței UE pentru operația militară a Uniunii Europene în zona Mării Mediterane (EUNAVFOR MED IRINI).
Articolul 2 Decizia (PESC) 2022/1681 (EUNAVFOR MED IRINI/4/2022) se abrogă.
(1) JO L 101, 1.4.2020, p. 4.
(2) Decizia (PESC) 2022/1681 a Comitetului politic și de securitate din 27 septembrie 2022 privind numirea comandantului forței UE pentru operația militară a Uniunii Europene în zona Mării Mediterane (EUNAVFOR MED IRINI) și de abrogare a Deciziei (PESC) 2022/513 (EUNAVFOR MED IRINI/4/2022) (JO L 252, 30.9.2022, p. 74).